त्यसैले त कसैले भन्थ्यो- तपाईंहरू जुम्ल्याहा हो? अहँ, पटक्कै होइन, तर त्योभन्दा बढी। त्यसैले त लाग्छ, मैले जिन्दगीको निकै महत्त्वपूर्ण र आत्मीय व्यक्ति गुमाएँ। तर हामीले उसको सांगीतिक यात्रालाई जीवन्त राखेका छौँ र हामी सि.सं. ७ का सम्पूर्ण ब्याचीहरूको प्रयासले 'दुर्गाबाबु पाठक स्मृति संगीत पुरस्कार' स्थापना गरेका छौँ, जुन हरेक वर्ष सशस्त्र प्रहरी परिवार महिला संघको वार्षिक उत्सवको अवसर पारेर नेपाल एपिएफ विद्यालयमा संगीततर्फ उत्कृष्ट हुने एक छात्र वा छात्रालाई प्रदान गरिन्छ। यसले उसको संगीतलाई जीवन्त राख्छ भन्ने हाम्रो ठम्याइ छ।
